Lav et referat af nedenstående tekst:

Tekst:
Sidste år arbejdede der 830 fuldtidsbeskæftigede udenlandske medarbejdere i den nordjyske bygge- og anlægsbranche. Det er en markant stigning i forhold til 2014, hvor der var 454 udenlandske håndværkere. - Også i Nordjylland kæmper flere virksomheder med at skaffe nok kvalificeret arbejdskraft. Derfor er det godt, at der kommer flere medarbejdere hertil fra udlandet, siger formand for Dansk Byggeri Nordjylland, Henrik Krogh Holm, i en pressemeddelelse. Flest polske og rumænske håndværkere Dansk Byggeris opgørelse viser, at der på tværs af landsdelene er forskel på, hvor de udenlandske medarbejdere kommer fra. I Nordjylland er der, med en andel på 38 procent, absolut flest håndværkere fra Polen. - De seneste to år er der også næsten sket en fordobling i antallet af bygge- og anlægsarbejdere fra Rumænien. Sidste år var der 102 rumænere i den nordjyske bygge- og anlægsbranche, siger Henrik Krogh Holm. I Nordjylland er 4,4 procent af alle fuldtidsbeskæftigede ansatte i bygge- og anlægsbranchen fra udlandet. Det er noget lavere end landsgennemsnittet på 9,1 procent. Analysen omfatter kommunerne: Brønderslev, Frederikshavn, Hjørring, Jammerbugt, Læsø, Mariagerfjord, Morsø, Rebild, Thisted, Vesthimmerland og Aalborg.

Referat:
Flere og flere ansatte i den nordjyske bygge- og anlægsbranche har et udenlandsk pas. Det er især medarbejdere fra Polen men også Rumænien, der får job i Nordjylland.